નાણાકીય વર્ષની શરૂઆતથી મહત્ત્વનાં એશિયન ચલણોના ડોલર સામેના દેખાવને જોઈએ તો ભારતીય રૂપિયા બાદ ચાઇનીઝ રેમિમ્બીમાં 8.61 ટકાનો બીજા ક્રમનો સૌથી મોટો ઘટાડો નોંધાયો છે, જે રૂપિયાની સરખામણીમાં લગભગ બે ટકા જેટલો ઓછો છે. ડોલર સામે નોંધપાત્ર ઘટાડો દર્શાવનાર અન્ય ચલણોમાં ઇન્ડોનેશિયન રૂપિયો (-8.17 ટકા), મલેશિયન રિંગીટ (-7.12 ટકા), તાઇવાન ડોલર (-5.61 ટકા) અને સાઉથ કોરિયન વોન (-5.44 ટકા)નો સમાવેશ થાય છે. થાઈ બ્હાત અને સિંગાપોર ડોલર 4-5 ટકા વચ્ચેનો ઘટાડો દર્શાવી રહ્યા છે. ફિલિપાઇન્સ પેસો 3 ટકાનો ઘટાડો દર્શાવે છે. એકમાત્ર હોંગકોંગ ડોલર મજબૂતી દર્શાવી રહ્યો છે અને અતિસાધારણ ઘટાડો સૂચવે છે.